b'\n_START_ARTICLE_\nFactSet Research Systems\n_START_SECTION_\n1977-1980: De f\xc3\xb8rste \xc3\xa5rene\n_START_PARAGRAPH_\nFactSet ble grunnlagt av Howard Wille og Charles Snyder i 1978. De begynte sitt samarbeid i 1977 mens de jobbet p\xc3\xa5 Wall Street hos Faulkner, Dawkins and Sullivan._NEWLINE_Normen p\xc3\xa5 slutten av 70-tallet var at klienter kj\xc3\xb8pte r\xc3\xa5data som programmerere m\xc3\xa5tte skrive om til et brukervennlig format. Da det ble mer vanlig med datasystemer p\xc3\xa5 den tiden, bestemte Wille og Snyder seg for \xc3\xa5 lage et datamaskin-basert informasjonsnettverk som kunne levere brukervennlig data direkte til klientene. Til \xc3\xa5 begynne med, ble informasjonen ofte levert i papirformat med sykkelbud. Det f\xc3\xb8rste produktet som ble gitt det n\xc3\xa5v\xc3\xa6rende firmanavnet var Company FactSet \xe2\x80\x93 et program som kunne generere en firesiders firmaanalyse ved \xc3\xa5 bruke databasen kalt Value Line.\n_START_SECTION_\n1981-1989: Videreutvikling av produktet\n_START_PARAGRAPH_\nP\xc3\xa5 starten av 80-tallet var det f\xc3\xa6rre enn 10 ansatte i FactSet. I 1981 fant Snyder en m\xc3\xa5te \xc3\xa5 laste ned data fra FactSet-sentralen til Visicalc, som betydde at klienter n\xc3\xa5 kunne hente data fra databasen direkte til et regneark. Mange trinn i prosedyren ble eliminert, som gjorde nedlastingsprosessen mye raskere._NEWLINE_I 1984 ble begrensede filtreringsfunksjoner lagt til i systemet. Disse funksjonene ble videreutviklet i 1988 da Universal Screening ble introdusert, som lot brukere fastsette sine egne filtreringskriterier. En annen viktig hendelse p\xc3\xa5 80-tallet var firmaets utgivelse av Private Database Service, som lot brukerne lagre propriet\xc3\xa6r data og integrere det med sin egen informasjon for \xc3\xa5 utf\xc3\xb8re sin egen analyse.\n_START_SECTION_\n1990-2000: Overgang til Windows og portef\xc3\xb8ljeverkt\xc3\xb8y\n_START_PARAGRAPH_\nFactSet for Windows ble lansert i 1990. Firmaets hovedkvarter ble da ogs\xc3\xa5 flyttet fra New York til Greenwich i Connecticut._NEWLINE_Det f\xc3\xb8rste Europeiske kontoret ble \xc3\xa5pnet i London i 1993, etterfulgt av det f\xc3\xb8rste asiatiske kontoret i Tokyo i 1995. I juni samme \xc3\xa5r forandret firmet navn fra FactSet til Factset Research Systems Inc., som en del av forberedelsene til \xc3\xa5 bli et allmennaksjeselskap. Mot slutten av 1995 hadde firmaet f\xc3\xa6rre enn 400 klienter, men disse klientene inkluderte 84 av de st\xc3\xb8rste kapitalforvalterne i USA. Firmaet ble notert p\xc3\xa5 New York Stock Exchange i 1996 med tickeren FDS._NEWLINE_I l\xc3\xb8pet av 1996 ble Portfolio Management Workstation lansert, som ble etterfulgt det neste \xc3\xa5ret av programmene Economic Analysis og Company Explorer. Produktet ble mer brukervennlig i 1998 da grensesnittet DIRECTIONS ble lansert sammen med Online Assistant, et Internettbasert hjelp- og referanseverkt\xc3\xb8y. 24-timers telefonst\xc3\xb8tte ble introdusert i 1999._NEWLINE_Etter \xc3\xa5 ha pensjonert seg i mai, 2000, steppet Snyder inn med jevne mellomrom som styreleder inntil september, da Phil Hadley ble valgt som styreleder og konsernsjef.\n_START_SECTION_\n2000-2009: Videreutvikling av portef\xc3\xb8lje og sanntidsprodukter\n_START_PARAGRAPH_\nFlere nye produkter ble introdusert i 2000, deriblant Style, Performance and Risk, Data Central og Marquee. I 2004 ble salgsplattformen IBCentral lansert. Firmaet valgte \xc3\xa5 flytte hovedkvarteret sitt det samme \xc3\xa5ret, og konsoliderte de tre kontorene i Connecticut i Norwalk. Salgstallene gikk over 200 millioner dollar for f\xc3\xb8rste gang i 2002, og 500 millioner i 2008. I 2008 anskaffet FactSet databasen WorldScope fra Thomson Reuters, som utvikles og markedsf\xc3\xb8res som FactSet Fundamentals.\n_START_SECTION_\n2009-n\xc3\xa5tid: Overhaling av grensesnitt og kontinuerlig datautvikling\n_START_PARAGRAPH_\nDIRECTIONS, Marquee og IBCentral ble kombinert i ett enkelt produkt kalt Factset i 2009. Data Explorers ble ogs\xc3\xa5 integrert det samme \xc3\xa5ret, en funksjon for shorthandel p\xc3\xa5 analyseplattformen._NEWLINE_FactSet og FirstRain annonserte et samarbeid i januar, 2010, som gjorde det mulig for FactSets klienter \xc3\xa5 ha tilgang til Firstrain sin s\xc3\xb8kemotor som finner, filtrerer og analyserer ustrukturert forretningsdata som er tilgjengelig p\xc3\xa5 Internett._NEWLINE_I mai det samme \xc3\xa5ret var anskaffelsen av Fundamentals-databasen gjennomf\xc3\xb8rt, som sikret firmaet tilgang til data siden 1980. I juni anskaffet firmaet Market Metrics, et markedsforskningsfirma basert i USA som fokuserte p\xc3\xa5 sp\xc3\xb8rreunders\xc3\xb8kelser i sammenheng med r\xc3\xa5dgiving og forsikringsprodukter.\n_START_SECTION_\nRenteprodukter\n_START_PARAGRAPH_\nResultatet i andre kvartal, 2010, identifiserte renteprodukter som et vekstomr\xc3\xa5de for FactSet og fastslo at nye ansettelser skulle fokusere p\xc3\xa5 utvidelse av mulighetene innen renteprodukter.\n_START_SECTION_\nTilgjengelig data\n_START_PARAGRAPH_\nFirmaet mottar data fra leverand\xc3\xb8rer som Barra, Dow Jones, Russell og Lipper._NEWLINE_Siden avtalefestede forhold med tredjeparts leverand\xc3\xb8rer can avsluttes med ett \xc3\xa5rs varsel, pr\xc3\xb8ver firmaet \xc3\xa5 opprettholde forhold med minst to leverand\xc3\xb8rer for hver type data. Firmaet har i senere tid pr\xc3\xb8vd \xc3\xa5 vedlikeholde eller \xc3\xb8ke tilgjengelig innhold ved \xc3\xa5 bygge sine egne databaser, eller ved \xc3\xa5 anskaffe leverand\xc3\xb8rer. FactSet har gjort ti anskaffelser siden 2000 - sju av disse var innholdsleverand\xc3\xb8rer.\n_START_SECTION_\nRekruttering\n_START_PARAGRAPH_\nAntall ansatte gikk opp fra 1.934 til 2.962 i regnskaps\xc3\xa5ret 2009 - en \xc3\xb8kning p\xc3\xa5 53%. Antallet i USA \xc3\xb8kte bare 6%, siden mesteparten av ansettelsene var i utenlandske virksomheter, spesielt i India. Internasjonale ansettelser gikk opp 958 ansettelser til 1.627._NEWLINE_De fleste nye ansatte er rekruttert til Consulting and Engineering-avdelingen - mange kommer direkte fra fullf\xc3\xb8rt universitetsutdanning. I gjennomsnitt beholder firmaet rundt 90% av sine ansatte.'